钦定古今图书集成/明伦汇编/官常典/第602卷 > 陈述
## 钦定古今图书集成/明伦汇编/官常典/第602卷 > 陈述

按《苏州府志》：“述字宗理，嘉定人。宣德间，以荐举，由御
史历官四川参政。适流贼剽掠，官军失利，述至，推诚
招抚，降者三百馀人，皆释归复业，歼渠魁五十人，其
地遂宁。已而德阳贼烧劫祈安县，移屯彰明。述统官
军，以正兵当贼冲，复出奇兵挠之，俾人自为战，所获
资畜辄以充赏，不旬日悉平。初，蜀民不力本，述为设”
法劝课，数年之间，农桑遍野，民用饶裕。抚臣累疏荐
之，而述请老致仕。蜀人思之，立祠祀。所著有《农桑风
化录》《静轩集》。